Tehetséggondozási jó gyakorlatok terjesztése mentorálással - beszámoló

2013. november 9-én került sor a Tehetséggondozási jó gyakorlatok terjesztése mentorálással című tanfolyam megtartására iskolánkban, a Dunaújvárosi Dózsa György Általános Iskolában az ISZE vezető tehetséggondozója, Fülöp Márta Marianna vezetésével. A képzésen 12 kolléga vett részt, kik közül 3 fő a Dunaújvárosi Széchenyi István Gimnázium pedagógusa volt. Minden pedagógus elkötelezett a tehetséggondozás terén. Voltak közöttük olyanok, akik tantárgyi tehetséggondozást végeznek, de voltak olyanok is, akik a komplex képességfejlesztést helyezik előtérbe fejlesztő munkájuk során

A tanfolyam lehetőséget adott számunkra az elméleti ismereteink rendszerezésére, elsősorban az alulteljesítés fogalmának tisztázása, a tehetségazonosítás módszereinek megismerésére. Az elméleti áttekintés során csoportmunkában végeztük el a bemutatott jó gyakorlat adaptációját. A legnagyobb élmény azonban a közös munkában megtervezett tehetséggondozó projektek adták. A képzésen olyan projekteket dolgoztak ki a csoportok, melyek gyakorlati megvalósítására a következő tanévben sort is fogunk keríteni.

A tanfolyam nagyon sok ötletet és segítséget adott a kollégáknak a tehetséggondozás megújítására, a hagyományos értelemben vett, kizárólag az egyes tantárgyak során végzett versenyfelkészítéstől való elrugaszkodásra.

Dunaújváros, 2014. január 1.

Tóth Györgyné

igazgató/az ISZE Tehetségsegítő Tanács tagja